บทที่ 3 - การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์หรือบริการ - บริษัท ไทยเรยอน จำกัด (มหาชน)
เป็นผู้ผลิตและจำหน่ายเส้นใยประดิษฐ์เรยอน (Viscose Rayon Staple Fibre)
ซึ่งเป็นวัตถุดิบของอุตสาหกรรมปั่นด้ายและทอผ้าแต่เพียงผู้เดียวในประเทศไทย นอกจากนั้น
บริษัทยังมีเกลือโซเดียมซัลเฟต ซึ่งใช้ในอุตสาหกรรมผงซักฟอกและสิ่งทอ
ผลิตภัณฑ์ของบริษัทสามารถแยกประเภทการจัดจำหน่ายได้ดังนี้

1.  ขายในประเทศ

  ก. เส้นใยประดิษฐ์เรยอน 46.38% ของยอดขายทั้งหมด

  ข. เกลือโซเดียมซัลเฟต 100% ของยอดขายทั้งหมด

2.  ขายต่างประเทศ

  ก. เส้นใยประดิษฐ์เรยอน 53.62% ของยอดขายทั้งหมด

นอกจากลูกค้าในกลุ่มอุตสาหกรรมสิ่งทอแล้ว ผลิตภัณฑ์เรยอนยังใช้เป็นวัตถุดิบในอุตสาหกรรมอื่นด้วย
โดยสามารถจำแนกตามลักษณะการใช้งานได้ดังนี้ :

  ------------------ -------------------- ------------------ ----------------
  ของใช้ส่วนตัว         ของใช้ในโรงพยาบาล     ของใช้ในอุตสาหกรรม   เบ็ดเตล็ด

  ผ้าห่มแบบใช้แล้วทิ้ง     ผ้าปูที่นอน              แผ่นกรองอากาศ       ซองจดหมาย

  ผ้าเช็ดตัว            ปลอกหมอน             ไส้กรองน้ำมัน         เต้นท์

  ผ้าเช็ดปากและเช็คมือ   เสื้อคลุมของแพทย์        พรม                ถุงนอน

  พรมปูพื้น             หมวกคลุมผมและหน้ากาก   แผ่นดิสก์คอมพิวเตอร์    แผ่นป้าย

  ผ้าปูโต๊ะ             พลาสเตอร์ปิดแผล        แผ่นกั้นแบตเตอรี่       เสื้อชุดหมี

  แปรงปัดฝุ่น           ผ้าเช็ดตัวอนามัย         ไส้กรองของปากกา     ผ้าคลุมเบาะ

  กระดาษบุฝาผนัง       ผ้าอ้อมแบบใช้แล้วทิ้ง      ไส้กรองนม           ผ้าซับใน

  ผ้าเช็ดถูในครัว        แผ่นซับน้ำนม            ฉนวนกันความร้อน      ผ้ารองซับใน

  ผ้าม่าน              ผ้าอ้อม                                   
  ------------------ -------------------- ------------------ ----------------

อุตสาหกรรมการผลิตเส้นใยประดิษฐ์เรยอน มีการรวมตัวกันมากขึ้นอย่างเห็นได้ชัด
โดยปริมาณการผลิต ของโลกร้อยละ 65 มาจากผู้ผลิตรายใหญ่ 5 ราย
ปริมาณการผลิตในส่วนที่เหลือจะมาจากผู้ผลิตรายย่อย 8-10 ราย
(ไม่รวมประเทศจีนซึ่งมีผู้ผลิตรายเล็กหลายราย) นอกจากนี้ ผู้ผลิตรายใหญ่มีการรวมตัวกันในแนวดิ่ง
และขยายธุรกิจในอุตสาหกรรมสิ่งทอให้มีความหลากหลายขึ้น
เส้นใยประดิษฐ์เรยอนส่วนใหญ่จะถูกนำไปใช้ในการปั่นด้าย สำหรับอุตสาหกรรมสิ่งทอ
แต่ปัจจุบันได้นำไปใช้ในอุตสาหกรรมที่ไม่เกี่ยวกับสิ่งทอเพิ่มมากขึ้น

ผลกระทบจากปัจจัยภายนอก

อุตสาหกรรมการผลิตเส้นใยประดิษฐ์เรยอน ได้รับผลกระทบจากปัจจัยภายนอกดังต่อไปนี้

-   ปัจจัยจากราคาและปริมาณในการผลิตของผลิตภัณฑ์ทดแทน

-   ปัจจัยจากอัตราการเจริญเติบโตโดยรวมของอุตสาหกรรมสิ่งทอ

-   ปัจจัยจากแนวโน้มของแฟชั่น และผลกระทบจากความต้องการผลิตภัณฑ์ที่มีคุณลักษณะเฉพาะ

-   ปัจจัยจากการหยุดการผลิต หยุดการสร้างสรรค์ และระดับการใช้ประโยชน์จากกำลังการผลิต

-   ปัจจัยจากต้นทุนการผลิต โดยเฉพาะอย่างยิ่ง เยื่อกระดาษ โซดาไฟ
    ต้นทุนพลังงานที่ใช้ในการผลิต และ อัตราค่าระวางบรรทุกทางเรือ

-   ปัจจัยจากความผันผวนของค่าเงิน

-   ปัจจัยจากข้อกำหนดของรัฐบาลเกี่ยวกับการค้าระหว่างประเทศ

3.2 การตลาดและภาวะการแข่งขัน

ปริมาณการผลิตของอุตสาหกรรมเส้นใยประดิษฐ์ของโลก มาจาก 2 กลุ่มหลัก คือ (1)
ผู้ผลิตจากยุโรป และ (2) ผู้ผลิตจากเอเชีย
ซึ่งผู้ผลิตกลุ่มแรกมีความตั้งใจให้ผลิตภัณฑ์ของตนมีความโดยเด่น
มีการวิจัยและพัฒนาที่ดีและมุ่งขายตราผลิตภัณฑ์ เพื่อครองส่วนแบ่งการตลาด
แต่ต้องประสบกับปัญหาจากต้นทุนที่สูงขึ้น ตลอดจนอุปสงค์ของตลาดภายในประเทศซบเซา
ผู้ผลิตกลุ่มนี้รวมทั้งประเทศญี่ปุ่นครองตลาดระดับบนของโลก ส่วนกลุ่มผู้ผลิตจากภูมิภาคเอเชีย
(ไม่รวมญี่ปุ่น) ซึ่งครอบครองส่วนแบ่งการตลาดส่วนใหญ่ในโลก
มีต้นทุนการผลิตที่ต่ำในขณะที่ปริมาณความต้องการสูง
แต่ก็ประสบปัญหาจากภาวะปริมาณการผลิตล้นตลาดและขาดความหลากหลายของผลิตภัณฑ์ นอกจากนี้
ยังมีผู้ผลิตจากประเทศรัสเซียและประเทศแถบยุโรปตะวันออกอีกกลุ่มหนึ่งซึ่งมีกำลังการผลิตสูง
แต่ไม่สามารถใช้อรรถประโยชน์จากการผลิตอย่างเต็มประสิทธิภาพ
และคุณภาพของผลิตภัณฑ์อยู่ในระดับต่ำกว่ามาตรฐานทำให้ครอบครองส่วนแบ่งการตลาดได้เพียงระดับล่าง

อย่างไรก็ตาม ภาวะอุตสาหกรรมจะมีการเปลี่ยนแปลงครั้งใหญ่ในปีที่กำลังจะมาถึง
โดยเมื่อต้นปีนี้ผู้ผลิตรายใหญ่เป็นอันดับสอง และ อันดับสาม
ได้มีการประกาศถึงข้อตกลงที่มีการรวมกิจการกัน แต่ไม่สามารถทำได้ และได้ถูกยกเลิกจากทางการ
ซึ่งความต้องการที่จะรวมกิจการนี้สะท้อนถึงการเปลี่ยนแปลงโครงสร้างของอุตสาหกรรม

ในปีนี้มีการปิดกิจการอย่างถาวรของโรงงานอุตสาหกรรม 4 แห่ง คือ แห่งแรก
ในประเทศสหรัฐอเมริกา , แห่งที่สองในยุโรป และ อีกสองแห่งในประเทศญี่ปุ่น
นอกจากนี้แรงกดดันด้านราคา อันเนื่องมาจากราคาที่ตกต่ำของผลิตภัณฑ์ทดแทน
จะส่งผลให้มีการหยุดหรือเคลื่อนย้ายการผลิตสินค้าพื้นฐานไปสู่การผลิตที่ใช้ความชำนาญพิเศษ

ขนาดและจำนวนของคู่แข่งทางการตลาด

บริษัท ไทยเรยอน มีคู่แข่งทางการตลาด 2 ราย อยู่ในกลุ่มประเทศยุโรป
ซึ่งมีกำลังการผลิตคิดเป็นร้อยละ 30-35 และ อีก 2 รายในกลุ่มประเทศแถบอาเซียน
ซึ่งมีกำลังการผลิตคิดเป็นอัตราร้อยละ 15-20 นอกจากนี้บริษัทฯ คู่แข่งรายอื่น อาทิ ประเทศญี่ปุ่น
ประเทศในแถบยุโรปตะวันตก ประเทศจีน และประเทศบราซิล
ซึ่งเป็นประเทศที่มีเครือข่ายการตลาดกว้างขวางในภูมิภาคและมีความเชี่ยวชาญทางการตลาดแบบเฉพาะเจาะจง
กลุ่มอทิตยาเบอร์ล่า

ซึ่งมีไทยเรยอนเป็นบริษัทในเครือนั้น
ยังคงรักษาส่วนแบ่งการตลาดในการเป็นผู้ผลิตรายใหญ่ของโลกไว้ โดยมีกำลังการผลิตรวมถึงร้อยละ
22 ของปริมาณการผลิตโลก

บริษัท ไทยเรยอน เป็นผู้ผลิตรายเดียวในประเทศไทย จึงสามารถครองส่วนแบ่งการตลาดถึงร้อยละ
99 เมื่อเทียบกับการนำเข้าผลิตภัณฑ์ บริษัทฯ สามารถส่งออกคิดเป็นร้อยละ 55
ของจำนวนผลิตภัณฑ์รวมสู่ประเทศต่าง ๆ มากกว่า 15 ประเทศ
ซึ่งสามารถครองส่วนแบ่งตลาดคิดเป็นร้อยละ 8-9
ของสัดส่วนการส่งออกผลิตภัณฑ์เส้นใยประดิษฐ์เรยอนของโลก

ในส่วนของลูกค้ารายใหญ่ 10 รายแรก ลำดับที่ 1 - 3
บริษัทเป็นบริษัทในเครือซึ่งจะไม่ย้ายฐานไปสั่งจากผู้จัดจำหน่ายรายอื่นอย่างแน่นอน
ส่วนลูกค้ารายใหญ่ลำดับ 4 และ 5 เป็นลูกค้าภายในประเทศซึ่งบริษัทฯ
มีความสัมพันธ์ใกล้ชิดและทำธุรกรรมร่วมกันมานานกว่ายี่สิบปี
ลูกค้าในตลาดต่างประเทศส่วนใหญ่เป็นลูกค้าที่มีความสัมพันธ์ใกล้ชิดและให้ความไว้วางใจในคุณภาพของสินค้าและบริการของบริษัท
อย่างไรก็ตามถ้าบริษัทฯ จำต้องสูญเสียลูกค้าส่วนนี้ไป ก็จะไม่มีผลกระทบอย่างชัดเจนนัก
เนื่องจากบริษัทฯ มีฐาน

* สัดส่วนการขายให้ลูกค้า 10 รายแรก ใน 3 ปีที่ผ่านมา

ปี 2542 ขายในอัตราร้อยละ 61 ของยอดขายรวม

ปี 2543 ขายในอัตราร้อยละ 65 ของยอดขายรวม

ปี 2544 ขายในอัตราร้อยละ 68 ของยอดขายรวม

ขาย/จะขาย ให้ลูกค้ารายใด > 30% 3 ปีติดต่อกัน - ไม่มี

การจำหน่ายและช่องทางการจำหน่าย

การที่บริษัทฯ สามารถส่งเส้นใยเรยอนในปริมาณถึง 45%
ของกำลังการผลิตเพื่อป้อนให้กับบริษัทในเครือ ก็จัดว่าเป็นตลาดที่แน่นอนมั่นคงอีกทางหนึ่ง
คลังสินค้าที่บริษัทฯ
จัดตั้งขึ้นในประเทศสหรัฐอเมริกาช่วยเพิ่มความได้เปรียบในแง่ของการจัดซื้อจัดหาและจัดส่งสินค้า
ซึ่งครอบคลุมพื้นที่ทั้งอเมริกาเหนือและใต้ บริษัทฯ
พยายามขยายตลาดโดยการเจาะเข้าไปในกลุ่มผู้ใช้ลูกค้ารายใหม่
อีกทั้งพยายามก้าวไปสู่ตลาดโลกโดยบุกเบิกเข้าไปในประเทศ
ซึ่งยังไม่เคยมีการติดต่อค้าขายกันมาก่อน การกระทำเช่นนี้อาจกระทบต่อผลกำไรในช่วงสั้น
แต่จะช่วยสร้างฐานอันแข็งแกร่งให้กับบริษัทฯ ที่จะเติบโตและมั่นคงต่อไปในอนาคต

ช่องทางการจัดจำหน่าย : ตลาดต่างประเทศ บริษัทฯ ได้แต่งตั้งตัวแทนจำหน่ายในประเทศต่าง ๆ
ประมาณร้อยละ 53 ของยอดขายต่างประเทศ และอีกร้อยละ 47 บริษัทฯ จำหน่ายตรง
ส่วนตลาดในประเทศ บริษัทฯ ขายตรงให้แก่ลูกค้า 100%

โอกาสการเจริญเติบโตและพัฒนาการของอุตสาหกรรม

ผลผลิตและอัตราความสามารถในการผลิตทั้งโลก ยังอยู่ในภาวะซบเซาอย่างต่อเนื่องในช่วง 2-3
ปีที่ผ่านมา การปิดกิจการและการลดกำลังการผลิตอย่างต่อเนื่อง
ทำให้ปริมาณการผลิตลดลงในปีนี้อยู่ที่ระดับ 1.5 ล้านตัน ความผันผวนของราคาเยื่อกระดาษ
โซดาไฟ
และต้นทุนพลังงานเป็นปัจจัยที่ผลักดันให้ต้นทุนการผลิตอยู่ในระดับที่ไม่สามารถทำการแข่งขันได้
สถานการณ์จะมีความรุนแรงขึ้นจากการเปลี่ยนไปใช้ผลิตภัณฑ์ทดแทนของเส้นใยประเภทอื่น ๆ
แนวโน้มการปิดกิจการหรือการลดกำลังการผลิตในประเทศสหรัฐอเมริกา ยุโรป
และญี่ปุ่นจะคงมีอยู่อย่างต่อเนื่อง สิ่งเหล่านี้แสดงให้เห็นถึงความจำเป็นของการเปลี่ยนแปลง
จากการผลิตสินค้าเพื่ออุตสาหกรรมสิ่งทอตามที่เคยปฏิบัติมา
เป็นการผลิตเพื่อเป็นสินค้าสำหรับอุตสาหกรรมที่ไม่ใช่สิ่งทอเพิ่มมากขึ้น
โดยสินค้าเหล่านี้ต้องอาศัยความชำนาญพิเศษ
และเป็นบทพิสูจน์ต่อการอยู่รอดของธุรกิจในระยะยาวต่อไป

แนวโน้มและทิศทางอุตสาหกรรม

สืบเนื่องมาจากกระแสนิยมที่เพิ่มขึ้นของเส้นใยสังเคราะห์ซึ่งมีคุณสมบัติเด่นในด้านคุณภาพที่เหนือราคา
รวมไปถึงใยฝ้ายซึ่งได้รับความนิยมในด้าน “เพื่อสิ่งแวดล้อมและสุขภาพที่ดี”
ส่งผลให้ปริมาณความต้องการเส้นใยประดิษฐ์เรยอนในอุตสาหกรรมสิ่งทออยู่ในภาวะตกต่ำต่อไป
กลุ่มผู้ผลิตในประเทศแถบยุโรป สหรัฐอเมริกาและประเทศญี่ปุ่น ซึ่งมีต้นทุนการผลิตสูง
ยังคงประสบกับภาวะซบเซานี้อย่างต่อเนื่อง และคาดว่าอาจจะต้องปิดตัวเองลงในอีกไม่กี่ปีข้างหน้านี้
ในขณะเดียวกัน ประเทศจีนเริ่มมีผลผลิตเกินความต้องการภายในประเทศ
และคาดว่าจะสามารถเริ่มการส่งออกเส้นใยประดิษฐ์ได้ภายในอีก 3-4 ปีข้างหน้า ด้วยเหตุนี้เอง
จึงทำให้อุตสาหกรรมได้ก้าวสู่ภาวะถ่วงดุล โดยคู่แข่งขันต่างเร่งปรับโครงสร้างธุรกิจ
และมุ่งเน้นความสามารถในการผลิต เพื่อสร้างความได้เปรียบให้มากที่สุด

ศักยภาพของผู้ผลิตรายใหม่

ในการลงทุนสร้างโรงงานผลิตเส้นใยประดิษฐ์เรยอนนั้น จำเป็นต้องใช้เงินลงทุนในจำนวนมหาศาล
ซึ่งนับเป็นอุปสรรคสำคัญอย่างหนึ่งสำหรับผู้ผลิตรายใหม่
นอกจากนี้ยังมีปัญหาจากภาวะการแข่งขันที่รุนแรง ในขณะที่ปริมาณความต้องการในตลาดลดลง ดังนั้น
จึงเป็นที่คาดการณ์ว่าจะยังไม่มีผู้ผลิตเส้นใยประดิษฐ์เรยอนรายใหม่
หรือมีการเพิ่มกำลังการผลิตเกิดขึ้นในอนาคตอันใกล้ ยกเว้นการขยายกำลังการผลิตบางส่วน
การปรับปรุงกระบวนการผลิตให้ทันสมัยของโรงงานที่มีอยู่ในประเทศจีน และ
โรงงานในประเทศปากีสถานซึ่งกำลังก่อสร้างโดยมีกำลังการผลิตสูงถึง 10,000 เมตริกตันต่อปี

ภาวะการแข่งขันจากผลิตภัณฑ์ทดแทน

เส้นใยประดิษฐ์เรยอนประสบกับภาวะการแข่งขันโดยตรงจาก
เส้นใยโพลีเอสเตอร์และใยฝ้ายเมื่อมีการเปลี่ยนแปลงทั้งในด้านราคาและปริมาณความต้องการของเส้นใยทั้ง
2 ชนิดนี้
จะส่งผลโดยตรงกับราคาจำหน่ายและปริมาณความต้องการในตลาดเส้นใยประดิษฐ์เรยอนด้วยเช่นกัน
อย่างไรก็ตามแม้อุตสาหกรรมการผลิตโพลีเอสเตอร์จะมีการนำเทคโนโลยีใหม่ ๆ มาใช้ในการผลิต
เพื่อให้ฟื้นตัวจากภาวะการผลิตล้นตลาดและความผันผวนของราคาจำหน่าย
คาดว่าจะต้องใช้เวลาอีกหลายปี ในส่วนของใยฝ้ายนั้นยังคงอยู่ในกระแสความนิยมอย่างดีเยี่ยม
ถึงแม้ปริมาณการผลิตยังคงมีความไม่แน่นอน
การพัฒนาทางด้านเทคนิคและการได้รับการสนับสนุนด้านการส่งเสริมการตลาดมีผลทำให้เกิดความต้องการของผลิตภัณฑ์ใยฝ้าย
เนื่องจากปัจจุบันนี้เส้นใยฝ้ายและเส้นใยโพลีเอสเตอร์มีราคาที่ต่ำมาก
ก่อให้เกิดกระแสการแข่งขันที่รุนแรงและเป็นแรงกดดันต่อราคาขายของเส้นใยประดิษฐ์เรยอน

อำนาจต่อรองของผู้ซื้อและผู้ขาย

ผู้ผลิตเยื่อกระดาษชนิดละลายได้ ซึ่งเป็นวัตถุดิบสำคัญมีผู้ประกอบการเพียงไม่กี่ราย
ดูเหมือนว่าจะเป็นผู้มีอำนาจในการต่อรองและกำหนดราคา อย่างไรก็ตามยังคงมีการถ่วงดุลกัน
เนื่องจากผู้ผลิตเยื่อกระดาษชนิดนี้นั้น ต้องอาศัยผู้ผลิตเส้นใยประดิษฐ์เป็นลูกค้าเช่นกัน
ในอดีตเยื่อกระดาษมีวัฏจักรการปรับราคาและขาดแคลนเป็น

ระยะ ๆ บริษัท ไทยเรยอน ได้ร่วมลงทุนจัดตั้งบริษัทในเครือ
ซึ่งเป็นผู้ผลิตเยื่อกระดาษในประเทศแคนาดา สามารถตอบสนองความต้องการถึงร้อยละ 45
การลงทุนครั้งนี้ไม่เพียงแต่สร้างความมั่นใจในการผลิต
แต่ยังเพิ่มอำนาจการต่อรองกับผู้จัดจำหน่ายรายอื่นมากขึ้น
ส่วนผู้จัดจำหน่ายวัตถุดิบประเภทอื่นนั้นอยู่ในลักษณะกระจัดกระจาย ทำให้ไม่มีอำนาจต่อรองมากนัก

ในขณะที่อุตสาหกรรมสิ่งทอทั่วโลก อยู่ในลักษณะแบ่งแยกและมีการแข่งขันกันสูง
ส่งผลทำให้ผู้ซื้อเส้นใยประดิษฐ์มีอำนาจในการต่อรองสูงตามด้วย
โดยเฉพาะในภาวะที่มีการแข่งขันจากเส้นใยสังเคราะห์ และใยฝ้าย

บริษัท ไทยเรยอน ยังคงได้เปรียบคู่แข่งในแง่นี้ เนื่องจากปริมาณการผลิตร้อยละ 45
ได้จัดจำหน่ายให้แก่บริษัทในเครือทั้งในและต่างประเทศ

การจัดหาผลิตภัณฑ์หรือบริการ

(ก) การให้ได้มาซึ่งผลิตภัณฑ์เพื่อการจัดจำหน่าย และบริการ (วัตถุดิบและผู้จัดจำหน่ายวัตถุดิบ
(Supplier)

วัตถุดิบหลักที่ใช้ในการผลิตเส้นใยประดิษฐ์เรยอน ได้แก่

-   เยื่อกระดาษ (Dissolving Grade Wood Pulp)

-   โซดาไฟ (Caustic Soda)

-   ถ่านไม้ (Carbon Di-Sulphite)

-   กำมะถัน (Sulphur)

บริษัทจำเป็นต้องนำเข้าเยื่อกระดาษ และกำมะถันทั้งหมด 100% จากต่างประเทศ
เนื่องจากเคมีภัณฑ์ดังกล่าว ไม่มีผู้ผลิตในประเทศ โดยสั่งนำเข้าจากต่างประเทศ เช่น แคนาดา ,
สหรัฐอเมริกา , อาฟริกาใต้ และประเทศฟินแลนด์ เป็นต้น โซดาไฟบริษัทสั่งซื้อภายในประเทศ
ส่วนกำมะถัน บริษัทนำมาผลิตเป็นกรดซัลฟูริก และ Carbon Di-Sulphite เพื่อใช้เป็น
ส่วนผสมในการผลิตเท่านั้น มิได้นำออกจำหน่าย

สภาพปัญหาจากการเปลี่ยนแปลงราคาวัตถุดิบ

การเปลี่ยนแปลงราคาวัตถุดิบหลักในระยะเวลา 5 ปี

  ------------------- ----------- ---------- ----------- ---------- ----------
  ประเภทวัตถุดิบ         ราคาวัตถุดิบ                                     
                      (หน่วย : บาท                                   
                      / เมตริกตัน)                                    

                      2544        2543       2542        2541       2540

  เยื่อกระดาษ           32,516      24,754     22,115      28,760     18,688
  ------------------- ----------- ---------- ----------- ---------- ----------

ต้นทุนของเยื่อกระดาษชนิดละลายได้เกรดเรยอน
ซึ่งเป็นวัตถุดิบหลักอย่างแรกในการผลิตเส้นใยเรยอนของบริษัท คิดเป็น 50-60%
ของต้นทุนขายทั้งหมด
ได้มีการปรับตัวเพิ่มสูงขึ้นซึ่งเป็นไปตามการเปลี่ยนแปลงของราคาเยื่อไม้เกรดสำหรับผลิตกระดาษ
และจำนวนผู้ผลิตเยื่อกระดาษชนิดนี้มีเพียงไม่กี่รายในโลกเท่านั้น

ผู้จำหน่าย - ผู้ผลิตเยื่อกระดาษชนิด Dissolving Grade Wood Pulp
ซึ่งเป็นวัตถุดิบหลักสำหรับการผลิตเส้นใยประดิษฐ์เรยอนมีเพียงไม่กี่รายในโลกเท่านั้น
และไม่มีผู้ผลิตเยื่อกระดาษชนิดนี้ในประเทศไทย บริษัทฯ จำต้องสั่งเข้ามาทั้งหมด 100%
จากประเทศอัฟริกาใต้ ประเทศแคนาดา และสหรัฐอเมริกา
และเพื่อเป็นการป้องกันการขาดแคลนวัตถุดิบ บริษัทฯ
ได้ร่วมลงทุนกับบริษัทในเครือจากประเทศอินเดีย และประเทศอินโดนีเซีย
ตลอดจนคู่ค้าในประเทศแคนาดา ในการจัดตั้งโรงงานผลิตเยื่อกระดาษชนิดนี้
เพื่อให้เป็นแหล่งจัดส่งวัตถุดิบที่มั่นคงอีกทางหนึ่ง

จึงมั่นใจได้ว่า บริษัทฯ จะมีแหล่งจัดส่งวัตถุดิบจากบริษัทในเครือ ทำให้ผลิตภัณฑ์ของบริษัทฯ
สามารถมีวัตถุดิบป้อนอย่างต่อเนื่อง และยังสามารถควบคุมต้นทุนการผลิตได้อีกทางหนึ่ง

อย่างไรก็ตาม เยื่อกระดาษที่นำมาผลิตเส้นใยประดิษฐ์เรยอน มี 2 ชนิด คือ
เยื่อกระดาษชนิดใช้ไม้เนื้ออ่อน (Soft Wood) และเยื่อกระดาษชนิดใช้ไม้เนื้อแข็ง (Hard Wood)
ราคาของเยื่อกระดาษชนิดไม้เนื้ออ่อนจะมีราคาแพงมากกว่าชนิดไม้เนื้อแข็ง
เพื่อให้ได้ต้นทุนการผลิตที่มีประสิทธิภาพ บริษัทฯ จึงนำเยื่อกระดาษทั้งสองชนิดมาผสมกัน
เพื่อให้ได้คุณภาพสินค้าที่ดีในราคาต้นทุนที่เหมาะสม
โดยเยื่อกระดาษชนิดไม้เนื้ออ่อนนำเข้าาจากบริษัทร่วมทุนในประเทศแคนาดา
ส่วนเยื่อกระดาษชนิดไม้เนื้อแข็งนำเข้าจากประเทศอัฟริกาใต้

(ข) ผลกระทบต่อสิ่งแวดล้อมซึ่งเกิดจากการผลิต

วิธีการบำบัดมลภาวะทางอากาศ-ส่วนที่ผลิตเส้นใย

จะมีก๊าซไฮโดรเจนซัลไฟต์เกิดขึ้น
ก๊าซไฮโดรเจนซัลไฟต์จะถูกดูดออกจากบริเวณผลิตเส้นใยโดยพัดลมหลายตัว เข้าสู่หอบำบัดก๊าซ
(Scrubber) ภายในหอบำบัดก๊าซจะประกอบด้วยหัวฉีด (Spray nozzles) สองชั้น ๆ ละ 19
หัวฉีด รวม 38 หัวฉีด
ซึ่งจะครอบคลุมพื้นที่ทั้งหมดภายในสครับเบอร์สารเคมีที่ใช้ในการจัดก๊าซไฮโดรเจนซัลไฟต์
ประกอบด้วย อีดีทีเอ เฟอรัสซัลเฟต ทีอีเอ โซดาเอช และน้ำ
น้ำยาที่ได้จากการเตรียมสารเคมีดังกล่าวข้างต้นจะมีเพียงพอในการเดินระบบกำจัดก๊าซไฮโดรเจนซัลไฟต์ตลอด
24 ชั่วโมง ก๊าซไฮโดรเจนซัลไฟต์หลังจากออกจากหอบำบัดก๊าซแล้ว จะมีความเข้มข้นลดลงประมาณ
90% จะผ่านไปยังที่ดักละอองน้ำยาเคมี (Mist Seperator) ก่อนปล่อยออกสู่บรรยากาศ
ซึ่งจะมีความเข้มข้นได้ตามมาตรฐานของกระทรวงอุตสาหกรรม
ซึ่งต่ำกว่ามาตรฐานที่จะเป็นอันตรายต่อสุขภาพ
แต่มนุษย์ยังคงได้รับกลิ่นเนื่องจากก๊าซไฮโดรเจนซัลไฟต์ เป็นก๊าซที่มนุษย์สามารถ
จะรู้สึกกลิ่นได้ที่ความเข้มข้นต่ำ ๆ คือ ประมาณ 5 ppb. (ห้าส่วนต่อพันล้านส่วน) เท่านั้น

ส่วนที่ผลิตกรดกำมะถัน

บริษัทฯ ผลิตโดยระบบ DCDA (Double Contract Double Absorbtion)
ซึ่งจะทำให้ปริมาณก๊าซซัลเฟอร์ไดออกไซด์ที่เหลือน้อยมากก่อนจะนำเข้าสู่ระบบบำบัด
หลังจากกระบวนการผลิตกรดกำมะถันแล้วจะมีก๊าซที่เหลือคือ ก๊าซซัลเฟอร์ไดออกไซด์บางส่วน
รวมทั้งส่วนน้อยของไอกรดกำมะถัน
ซึ่งก๊าซที่เหลือและส่วนน้อยของไอกรดกำมะถันนี้จะผ่านไปที่แผ่นป้องกันละอองกรด
(Misteliminator) ซึ่งติดตั้งอยู่ด้านบนของเอ็บซอร์บชั่นทาวเวอร์ (Absorbtion Tower)
ไอกรดทั้งหมดจะถูกดักที่นี่และไหลกลับลงสู่แอ๊บซอร์บชั่นทาวเวอร์
ก๊าซที่เหลือจะผ่านไปยังวอเตอร์สครับเบอร์ (Water scrubber) ซึ่งใช้หัวฉีดของน้ำในหอนี้
หลังจากนั้นก๊าซจะถูกผ่านไปยังคอสติค สครับเบอร์ (Caustic scrubber)
ก๊าซซัลเฟอร์ไดออกไซด์จะถูกจับด้วยหัวฉีดน้ำยาโซดาไฟในหอนี้เช่นกันระบบบำบัดก๊าซส่วนที่เหลือนี้จะเป็นกรรมวิธีต่อเนื่อง
24 ชั่วโมง หลังจากผ่านแผ่นป้องกันละอองกรดและหอบำบัดก๊าซแล้ว
ปริมาณก๊าซซัลเฟอร์ไดออกไซด์จะลดลงมากและมีความเข้มข้นได้ตามมาตรฐานของกระทรวงอุตสาหกรรม